Жетісуда жылдар бойы дизель ұрлаған қылмыстық топ ұсталды
DATE: 18:41, 23 Қараша 2024 | GMT +5
TITLE: Жетісуда жылдар бойы дизель ұрлаған қылмыстық топ ұсталды
URL: https://kaz.inform.kz/news/zhetsuda-zhildar-boyi-dizel-urlagan-kilmistik-top-ustaldi-336c19/
META: DATE: 18:41, 23 Қараша 2024 | GMT +5
TOTAL WORDS: 106
AUTHOR(S):
TEXT: Көліктегі полиция департаментінің қызметкерлері Бас көлік прокуратурасы және «Қазақстан темір жолы» ҰК АҚ-мен бірлесіп, Жетісу облысының Бескөл станциясында тепловоз машинистерінен құралған қылмыстық топты құрықтады. Тұтқындалғандар бірнеше жыл бойы пойыз диспетчерлерімен қылмыстық келісімге келіп, тепловоздардан жанар-жағармай материалдарын құйып алу арқылы дизель отынын ұрлаған. «Сотқа дейінгі тергептексеру нәтижесінде қылмыстық топ ұрлықтың 45 эпизодында әшкереленіп, «ҚТЖ» ҰК» АҚ-ға 16 млн теңгеден астам сомаға залал келтірді. Жетісу облысы Алакөл ауданының № 2 аудандық сотының үкімімен қылмыскерлер ұзақ мерзімге сотталды» — делінген Көліктегі полиция департаменті таратқан мәліметте. Еске салайық бұған дейін Жетісуда 100-ден астам адам «банк қызметкерлеріне» алданғанын және Жетісу облысында кәсіпкер еш жерден рұқсат алмай балалар шығармашылық орталығын құрғанын жазғанбыз
